
Ministrstvo za okolje, podnebje in energijo izdaja na podlagi 46. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE, 158/20 in 44/22 – ZVO-2) v povezavi s 301. členom Zakona o varstvu okolja – ZVO-2 (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24, 21/25 – ZOPVOOV, 56/25 – PoZ in 11/26- odl. US), 61. člena Zakona o prostorskem načrtovanju (Uradni list RS, št. 33/07-ZPNačrt, 70/08-ZVO-1B, 108/09-ZPNačrt-A, 80/10-ZUPUDPP, 106/10-popravek ZUPUDPP, 43/11-ZKZ-C, 57/12, 109/12, 76/14 – Odl. US, 14/15 – ZUUJFO, 61/17 – ZureP-2 in 199/21 – ZureP-3) v povezavi z 298. členom Zakona o urejanju prostora – ZureP-3 (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) in 145. člena Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20-ZIUOPDVE, 3/22 - ZDeb in 85/25) v upravni zadevi odločitve o sprejemljivosti vplivov izvedbe plana na okolje za spremembe in dopolnitve Občinskega podrobnega prostorskega načrta v Šempetru pri Gorici, pripravljavcu plana, Občini Šempeter - Vrtojba, Trg Ivana Roba 3a, 5290 Šempeter pri Gorici, naslednjo

ODLOČBO

1. Vplivi izvedbe plana na okolje, ugotovljeni v postopku celovite presoje vplivov na okolje za spremembe in dopolnitve Občinskega podrobnega prostorskega načrta v Šempetru pri Gorici (Projekt d.o.o., št. projekta 13975, oktober 2025, dopolnjeno po usklajevanju z nosilci urejanja prostora marec 2026), so sprejemljivi ob upoštevanju omilitvenih ukrepov, določenih v okoljskem poročilu. 
2. V tem postopku ni bilo stroškov.
Obrazložitev

I

Pripravljavec plana, Občina Šempeter - Vrtojba, Trg Ivana Roba 3a, 5290 Šempeter pri Gorici, je z vlogo, št. 35051-1/2016-141, z dne 7. 11. 2025, prejeto 11. 11. 2025, Ministrstvo za okolje, podnebje in energijo (v nadaljnjem besedilu Ministrstvo) zaprosil za odločitev o sprejemljivosti vplivov izvedbe sprememb in dopolnitev Občinskega podrobnega prostorskega načrta Lavžnik v Šempetru pri Gorici (v nadaljnjem besedilu SD OPPN) na okolje. Vlogo je dopolnil dne 12. 12. 2025, 30. 3. 2026 in 8. 4. 2026.

Vlogi in dopolnitvam vloge je bilo priloženo naslednje gradivo:
-	Odlok o občinskem podrobnem prostorskem načrtu Lavžnik v Šempetru pri Gorici, usklajen predlog (Projekt d.d., št. projekta 13975, oktober 2025, dopolnjeno po usklajevanju z nosilci urejanja prostora marec 2026);
-	Okoljsko poročilo za spremembe in dopolnitve OPN občine Šempeter – Vrtojba št. 3; Izdelava okoljskega poročila in izvedba celovite presoje vplivov na okolje za spremembe in dopolnitve št. 3 OPN in spremembe in dopolnitve OPPN Lavžnik (Locus d.o.o., št. proj. 1610, november 2020); 
-	Sklep o pričetku priprave sprememb in dopolnitev občinskega podrobnega prostorskega načrta Lavžnik v Šempetru pri Gorici (Uradni list RS, št. 3/17 in 23/18);
-	mnenje Direkcije RS za vode, št35021-41/2025-2, z dne 16. 10. 2025;
-	mnenje Ministrstva za zdravje, št. 350-131/2025-2711-14, s prilogo št. 2940-09/1649-26/NP-949453-4, z dne 7. 4. 2026.

II

[bookmark: OLE_LINK1]Ministrstvo za okolje in prostor je z odločbo, št. 35409-371/2017/7, z dne 13. 2. 2018 odločilo, da je za spremembe in dopolnitve Občinskega podrobnega prostorskega načrta Lavžnik v Šempetru pri Gorici treba izvesti celovito presojo vplivov na okolje. Presoje sprejemljivosti vplivov izvedbe plana na varovana območja narave ni bilo treba izvesti. 

Za predmetni SD OPPN je bilo izdelano okoljsko poročilo (Locus d.o.o., št. 1610), za katero je Ministrstvo za okolje in prostor izdalo mnenje o ustreznosti okoljskega poročila, št. 35409-364/2017/57, z dne 9. 9. 2020.

Pripravljavec plana je gradivo javno razgrnil v času od 15. 4. 2022 do 16. 5. 2022. V okviru javne razgrnitve gradiva je bila izvedena tudi javna obravnava, in sicer 12. 5. 2022. V času javne razgrnitve je pripravljavec plana prejel pripombe na SD OPPN in okoljsko poročilo, se do njih opredelil in o tem sprejel sklep št. 35051-1/2016-96, z dne 24. 10. 2024.

III

Po 46. členu Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg, 84/18 – ZIURKOE, 158/20 in 44/22 – ZVO-2; v nadaljnjem besedilu ZVO-1) ministrstvo v 30 dneh od prejema plana ob upoštevanju mnenj ministrstev in organizacij iz 42. člena tega zakona izda odločbo, s katero plan potrdi, če presodi, da so njegovi vplivi na okolje sprejemljivi, ali potrditev zavrne, če presodi, da vplivi izvedbe plana na okolje niso sprejemljivi. 

Pripravljavec plana mora v planu v čim večji meri upoštevati pisna mnenja in pripombe o sprejemljivosti vplivov izvedbe plana na okolje, ki jih s stališča svoje pristojnosti in glede na vsebino plana pripravijo ministrstva in organizacije, pristojne za posamezne zadeve varstva okolje ali varstvo ali rabo naravnih dobrin ali varstvo kulturne dediščine. Prav tako mora pripravljavec plana v čim večji meri upoštevati mnenja in pripombe javnosti iz 43. člena ZVO-1. Na podlagi mnenj ministrstev in organizacij ter mnenj in pripomb javnosti pripravljavec plan ustrezno spremeni in dopolni ter ga pošlje ministrstvu v potrditev.

13. 4. 2022 je začel veljati Zakon o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE, 23/24, 21/25 – ZOPVOOV, 56/25 – PoZ in 11/26 – odl. US; v nadaljnjem besedilu ZVO-2). ZVO-2 v 301. členu določa, da se postopki celovite presoje vplivov na okolje, ki so bili uvedeni na podlagi 40. člena ZVO-1, končajo po določbah ZVO-1. Glede na navedeno se bo ta postopek nadaljeval in končal v skladu z ZVO-1.

Dne 1. 6. 2022 je začel veljati Zakon o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26; v nadaljnjem besedilu ZUreP-3), ki v tretjem odstavku 298. člena določa, da se postopki priprave prostorskih aktov, začeti na podlagi ZUreP-2, končajo po dosedanjih predpisih. Skladno z navedenim se bo ta postopek zaključil po ZUreP-2.

Po 119. členu Zakona o urejanju prostora (Uradni list RS, št. 61/17, 199/21 – ZureP-3 in 20/22 – odl. US; v nadaljnjem besedilu: ZUreP-2), se za postopek priprave in sprejetja OPPN smiselno uporabljajo določbe, ki veljajo za postopek priprave in sprejetja OPN.

V 114. členu ZUreP-2 občina pozove državne nosilce urejanja prostora, da v 30 dneh podajo mnenje k predlogu OPN. Državni nosilci urejanja prostora, ki sodelujejo pri celoviti presoji vplivov na okolje, hkrati z mnenjem k predlogu podajo tudi mnenje o sprejemljivosti vplivov izvedbe OPN na okolje.

IV

Pripravljavec plana je z vlogo, št. 350-8/2020-159, z dne 12. 11. 2025, prejeto 13. 11. 2025, dopolnjeno 12. 12. 2025 ter 30. 3. in 8. 4. 2026, zaprosil Ministrstvo za odločitev o sprejemljivosti vplivov izvedbe SD OPPN na okolje. Na Ministrstvo je posredoval mnenja naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: Direkcije RS za vode, št. 35021-41/2025-2, z dne 16. 10. 2025 in Ministrstva za zdravje št. 350-131/2025-2711-14, s priloženim mnenjem Nacionalnega laboratorija za zdravje, okolje in hrano št. 2940-09/1649-26/NP-949453-4, z dne 7. 4. 2026.

Direkcija RS za vode je podala mnenje št. 35021-41/2025-2, z dne 16. 10. 2025. V mnenju je navedla, da iz predloga SD OPPN in okoljskega poročila izhaja, da so bili vsi vplivi z vidika upravljanja z vodami preverjeni s strokovnimi podlagami, podani omilitveni ukrepi pa so vključeni v SD OPPN. V skladu z navedenim Direkcija RS za vode meni, da so vplivi SD OPPN na okolje z vidika upravljanja z vodami sprejemljivi. 

Ministrstvo za zdravje je z dopisom št. 350-131/2025-2711-14, z dne 7. 4. 2026, posredovalo mnenje Nacionalnega laboratorija za zdravje, okolje in hrano (v nadaljnjem besedilu NLZOH), št. 2940-09/1649-26/NP-949453-4, z dne 7. 4. 2026, s katerim soglaša. NLZOH je v mnenju ugotovil, da so bile pri pripravi SD OPPN ustrezno upoštevane podane pripombe in je zato izvedba SD OPPN z vidika vplivov na zdravje ljudi sprejemljiva.
V

Po pregledu celotnega gradiva in na podlagi prejetih pozitivnih mnenj nosilcev urejanja prostora Ministrstvo meni, da so vplivi izvedbe sprememb in dopolnitev Občinskega podrobnega prostorskega načrta Lavžnik v Šempetru pri Gorici na okolje sprejemljivi. V predlogu SD OPPN so smiselno upoštevani omilitveni ukrepi iz okoljskega poročila.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05 in 44/22 – ZVO-2) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Skladno s prvim odstavkom 23. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje se v sklepu o potrditvi plana odloči tudi o spremljanju izvajanja plana.

Omilitveni ukrepi so vključeni v predlog SD OPPN v 16., 19. in 34. členu. Spremljanje stanja okolja se izvaja skladno s področnimi predpisi.

Pouk o pravnem sredstvu: Zoper to odločbo ni pritožbe, pač pa se lahko sproži upravni spor in sicer z vložitvijo tožbe, ki se vloži v roku 30 dni po vročitvi te odločbe na Upravno sodišče Republike Slovenije, Fajfarjeva 33, Ljubljana. Tožba se vloži pisno pri navedenem sodišču.


Postopek vodila:

Mojca Lenardič
Podsekretarka
	dr. Tanja Pucelj Vidović
	Vodja Sektorja za okoljske presoje





Vročiti (elektronsko):
- Občina Šempeter - Vrtojba, Trg Ivana Roba 3a, Šempeter pri Gorici, info@sempeter-vrtojba.si 

V vednost (elektronsko):
- Ministrstvo za zdravje, Direktorat za javno zdravje, gp.mz@gov.si 
- Direkcija RS za vode, Sektor območja Soče, gp.drsv-ng@gov.si 

